
Parlamentul  României

Camera  Deputaţilor
Comisia pentru sănătate şi familie             Nr.28/ 35  / 11  martie  2013
BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege pentru modificarea alineatului (2) al articolului 1 din Ordonanţa de urgenţă a Guvernului nr.83/2000 privind organizarea şi funcţionarea cabinetelor de liberă practică pentru servicii publice conexe actului medical  ( PLx 105/2012) , trimis Comisiei pentru sănătate şi familie spre dezbatere,  în fond, cu adresa nr. PLx 105 din 4 mai 2012.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
RODICA NASSAR

Parlamentul  României

Camera  Deputaţilor
Comisia pentru sănătate şi familie                                                                                         Nr.28/ 35 / 11   martie 2013  
R A P O R T 
asupra proiectului de Lege pentru modificarea alineatului (2) al articolului 1 din Ordonanţa de urgenţă a Guvernului nr.83/2000 privind organizarea şi funcţionarea cabinetelor de liberă practică
 pentru servicii publice conexe actului medical  ( PLx 105/2012)
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond, cu proiectul de Lege pentru modificarea alineatului (2) al articolului 1 din Ordonanţa de urgenţă a Guvernului nr.83/2000 privind organizarea şi funcţionarea cabinetelor de liberă practică pentru servicii publice conexe actului medical  , trimis cu adresa nr. PLx 105 din 4 mai 2012.
Senatul, în calitate de primă Cameră sesizată, a adoptat inţiativa legislativă în condiţiile articolului 115 alineatul (5) teza a III-a din Constituţia României, republicată, în şedinţa din 23 aprilie 2012. 
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Propunerea legislativă are ca obiect de reglementare modificarea alin.(2) al art.1 din Ordonanţa de urgenţă a Guvernului nr.83/2000 privind organizarea şi funcţionarea cabinetelor de liberă practică pentru serviciile publice conexe actului medical, aprobată cu modificări prin Legea nr.598/2001, în sensul introducerii farmaciştilor şi a asistenţilor medicali de farmacie în categoria personalului care poate exercita în mod independent servicii conexe actului medical.

 La întocmirea prezentului raport Comisia a avut în vedere :
· avizul favorabil al Consiliului Legislativ (nr.1160 din 02.11.2011) cu observaţii şi propuneri;

· avizul negativ al Comisiei juridice, de disciplină şi imunităţi ( nr.PLx 105/13.06.2012);

· avizul negativ al Comisiei pentru buget, finanţe şi bănci    ( nr.22/107/ 2013) ;
· punctul de vedere negativ al Ministerului Sănătăţii (nr.EN 2062/4.03.2013 ) .

În raport de obiectul şi conţinutul său, proiectul de Lege face parte din categoria legilor ordinare.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 5 martie 2013.  La lucrările comisiei au fost prezenţi  18 deputaţi din totalul de 20 membri.
La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii.
Raportul comisiei a fost adoptat cu   8 voturi pentru, 2 voturi împotrivă şi 1 abţinere  . 

În urma dezbaterii,  Comisia pentru sănătate şi familie propune Plenului Camerei Deputaţilor adoptarea proiectului de Lege pentru modificarea alineatului (2) al articolului 1 din Ordonanţa de urgenţă a Guvernului nr.83/2000 privind organizarea şi funcţionarea cabinetelor de liberă practică pentru servicii publice conexe actului medical   cu amendamente.
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor
 propuse

	1. 
	___
	L E G E

pentru modificarea alineatului (2) al articolului 1 din Ordonanţa de urgenţă a Guvernului nr.83/2000 privind organizarea şi funcţionarea cabinetelor de liberă practică

 pentru servicii publice conexe actului medical  

	L E G E

pentru modificarea alin. (2) al art. 1 din Ordonanţa de urgenţă a Guvernului nr.83/2000 privind organizarea şi funcţionarea cabinetelor de liberă practică

 pentru servicii publice conexe actului medical  
	Pentru respectarea normelor de tehnică legislativă .


	2.

	Art.1. - (2) Serviciile conexe actului medical pot fi furnizate de persoanele autorizate de Ministerul Sănătăţii, altele decât medicii, să exercite în mod independent una dintre următoarele profesii prevăzute în Nomenclatorul de funcţii al Ministerului Sănătăţii: tehnician dentar, biolog, biochimist, chimist, fizician, fizio-kinetoterapeut, psiholog, logoped, sociolog, profesor de cultură fizică medicală, optician-optometrist, tehnician de proteze şi orteze, tehnician de proteze auditive, tehnician de aparatură medicală.


	Articol unic.- Alineatul (2) a articolului 1 din Ordonanţa de urgenţă a Guvernului nr.83/2000 privind organizarea şi funcţionarea cabinetelor de liberă practică pentru servicii publice conexe actului medical, publicată în Monitorul Oficial al României, Partea I, nr.291 din 27 iunie 2000, aprobată cu modificări prin Legea nr.589/2001, se modifică după cum urmează:
La articolul 1, alineatul (2) se modifică şi va avea următorul cuprins:

„(2) Serviciile conexe actului medical pot fi furnizate de persoanele autorizate de Ministerul Sănătăţii, altele decât medicii, să exercite în mod independent una dintre următoarele profesii prevăzute în Nomenclatorul de funcţii al Ministerului Sănătăţii: tehnician dentar, biolog, biochimist, chimist, fizician, fizio-kinetoterapeut, psiholog, logoped, sociolog, profesor de cultură fizică medicală, optician-optometrist, tehnician de proteze şi orteze, tehnician de proteze auditive, tehnician de aparatură medicală, farmacist, asistent medical de farmacie.”

	Articol unic.- Alineatul (2) al articolului 1 din Ordonanţa de urgenţă a Guvernului nr.83/2000 privind organizarea şi funcţionarea cabinetelor de liberă practică pentru servicii publice conexe actului medical, publicată în Monitorul Oficial al României, Partea I, nr.291 din 27 iunie 2000, aprobată cu modificări prin Legea nr.598/2001, se modifică şi va avea următorul cuprins:

_____________________
„(2) Serviciile conexe actului medical pot fi furnizate de persoanele autorizate de Ministerul Sănătăţii, altele decât medicii, să exercite în mod independent una dintre următoarele profesii prevăzute în Nomenclatorul de funcţii al Ministerului Sănătăţii: tehnician dentar, biolog, biochimist, chimist, fizician, fizio-kinetoterapeut, psiholog, logoped, sociolog, profesor de cultură fizică medicală, optician-optometrist, tehnician de proteze şi orteze, tehnician de proteze auditive, tehnician de aparatură medicală, farmacist şi  asistent medical de farmacie.”

	Pentru respectarea normelor de tehnică legislativă .




PREŞEDINTE,

RODICA NASSAR
Întocmit,

Gheorghe Marinescu – şef birou
Cristina Bologan – expert parlamentar

